O masto de capellanet se conoix facilment por o royo intenso d'o suyo peito y tuixos. A fembra tamién se reconoixe sin guaire dificultat, encara que presienta una coloración mas amortada. Antimás, totz dos sexos poseyen una ampla boina negra que cubre toda a parte superior d'a cabeza y se prochecta ent'o pico, igualment negro y curto. Tamién son negras a coda y as alas, istas zagueras amplas y con una conspicua banda blanca. En contraste con ellas, en vuelo destacan a rabada, que ye blanca y o dorso de color grisa cenisa.